|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyiút 13. | *A határozati javaslatot törvényességi szempontból megvizsgáltam:*  *Wolf Viktória jegyző* |
| Telefon: +36 87 471 506 |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2017. május -i *soron következő nyílt* ülésére**

|  |  |
| --- | --- |
| **Tárgy:** | **Mohos Gergely strandi területbérleti kérelme** |
| **Előterjesztő:** | Vella Ferenc Zsolt polgármester |
| **Előkészítő:** | Kovácsné Auer Katalin igazgatási ügyintéző |
| **Melléklet:** | kérelem másolatban |
| **Meghívott:** | --- |
| A döntés meghozatala **egyszerű többséget** igényel. | |

**Tisztelt Képviselő Testület!**

Mohos Gergely kérelemmel fordult a képviselő-testülethez, hogy a strandon területet szeretne bérelni asztalok kihelyezése céljából. A bérelni kívánt terület nagysága 16 m2. Kérelmező kéri az általa bérelt büfé bérleti jogviszonyának végéig a terület bérbeadását, azaz 2021. október 31-ig.

Tájékoztatom a képviselő-testületet, hogy a kérelmező 31 m2 területet bérel asztalok elhelyezése céljából. A bérleti díj mértéke nettó 1.000 Ft/m2/év összegű.

Kérem a T. Képviselő-testület, hogy az előterjesztést megtárgyalni, a határozati javaslatot elfogadni szíveskedjenek.

Ábrahámhegy, 2017. május 11. Tisztelettel:

**Vella Ferenc Zsolt**

polgármester

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017.(V..) HATÁROZATA**

***A községi strandon terület bérbeadásáról***

**Ábrahámhegy Község Önkormányzatának Képviselő-testülete Mohos Gergely (8256 Ábrahámhegy, Honvéd u. 6.) kérelmét támogatja és az önkormányzat tulajdonát képező Ábrahámhegy községi strandon (1040 hrsz.) 16 m2 nagyságú területrészt bérbead részére az alábbiak szerint:**

1. **A bérleti jogviszony időtartamát 2017. június 1.- 2021. október 31. -ig határozza meg. A bérleti díj összege: nettó 1.000 Ft/m2/év.**
2. **felkéri Vella Ferenc Zsolt polgármestert, hogy a bérlőt a döntésről értesítse.**
3. **felhatalmazza Vella Ferenc Zsolt polgármestert a szerződés aláírására és Tóth Zsuzsanna költségvetési- és adóosztályvezető-helyettest az ellenjegyzésére.**

**Felelős: Vella Ferenc Zsolt polgármester**

**Tóth Zsuzsanna költségvetési- és adóosztályvezető-helyettes**

**Határidő: elfogadásra azonnal**

**szerződéskötésre: 2017. június 1.**